Hanka Kupfernagel

Hanka Kupfernagel (s. 19. maaliskuuta 1974 Gera) on saksalainen maantie- ja maastopyöräilijä. 

Kupfernagel on voittanut cyclocrossin maailmanmestaruuden vuosina 2000, 2001, 2005 ja 2008. Lisäksi hän on sijoittunut MM-hopealle 2002, 2003, 2006, 2009 ja 2010 sekä MM-pronssille 2004. Lajin Euroopan mestari hän on vuosilta 2003, 2004 ja 2008 sekä EM-hopeamitalisti vuodelta 2006. 

Maantiepyöräilyssä Kupfernagel on voittanut aika-ajon maailmanmestaruuden Stuttgartissa vuonna 2007. MM-pronssia hän saavutti vuonna 1998 niin aika- kuin maantieajossakin. Sydneyn olympialaisissa 2000 hän sijoittui maantieajossa hopealle. Maantieajon Euroopan mestaruuden Kupfernagel voitti vuonna 1996 sekä UCI:n ranking-listan vuosina 1997–1999. Lisäksi hän on junioreiden maantieajon maailmanmestari vuodelta 1992.

Lähteet
Hanka Kupfernagelin virallinen sivusto 

Saksalaiset maantiepyöräilijät
Saksalaiset maastopyöräilijät
Vuonna 1974 syntyneet
Elävät henkilöt